Euroopa Liidu Teataja L 096 , 12/04/2003 Lk 0014 - 0015



Komisjoni määrus (EÜ) nr 668/2003, 11. aprill 2003, söödalisandi alalise lubamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud määrusega (EÜ) nr 1756/2002 [2]), eeskätt selle artikleid 3 ja 9d, ning arvestades järgmist: (1) Vastavalt direktiivile 70/524/EMÜ tohib ringlusse suunata üksnes ühenduse loaga söödalisandeid. (2) Juba lubatud söödalisandi kasutamist võib lubada alaliselt, kui täidetakse kõnealuse direktiivi artiklis 3a sätestatud tingimusi. (3) Käesolevas määruses käsitletavale ensüümpreparaadile on ajutine kasutusluba esmakordselt antud komisjoni määrusega (EÜ) nr 1436/98 [3] vastavalt nõukogu direktiivile 93/113/EÜ [4] lisaks söötade teaduskomitee pooldavale hinnangule, pidades silmas eelkõige toote ohutust. Selle söödalisandi ajutist kasutusluba on pikendatud 30. juunini 2004 [5] vastavalt direktiivile 70/524/EMÜ. (4) Tootja on esitanud uusi andmeid, mis toetavad taotlust saada käesolevas määruses käsitletavale ensüümpreparaadile tähtajatu kasutusluba. (5) 4. detsembril 2002 on söötade teaduskomitee andnud pooldava hinnangu ensüümpreparaadi tõhususele lisas sätestatud tingimustel. (6) Võttes arvesse söötade teaduskomitee arvamust, on ensüümpreparaati käsitleva loataotluse hindamine näidanud, et direktiivi 70/524/EMÜ artiklis 3a sätestatud tingimused on täidetud. Seetõttu tuleks kõnealuse preparaadi kasutamist lubada tähtajatult. (7) Taotluse hindamine on näidanud, et töötajate kaitsmiseks lisas loetletud söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [6] kohaldamisega. (8) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Ensüümide rühma kuuluvat käesoleva määruse lisas nimetatud valmistist võib lisas ettenähtud tingimustel lubada kasutada söödalisandina. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. aprill 2003 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. [3] EÜT L 191, 7.7.1998, lk 15. [4] EÜT L 334, 31.12.1993, lk 17. [5] Viimati pikendatud komisjoni määrusega (EÜ) nr 2200/2001 (EÜT L 299, 15.11.2001, lk 1). [6] EÜT L 183, 29.6.1989, lk 1. -------------------------------------------------- LISA Nr (või EÜ nr) | Söödalisand | Keemiline valem, kirjeldus | Loomaliik või | Vanuse ülempiir | Miinimumsisaldus | Maksimumsisaldus | Muud sätted | Loa kehtivusaja lõpp | Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta | Ensüümid 1601 | Endo-1,3(4)-beeta-glükanaas EC 3.2.1.6 Endo-1,4-beeta-ksülanaas EC 3.2.1.8 | Aspergillus niger endo-1,3(4)-beeta-glükanaas1100 U/gendo-1,4-beeta-ksülanaas1600 U/g | Broilerkanad | – | Endo-1,3(4)-beeta-glükanaas: 138 U Endo-1,4-beeta-ksülanaas: 200 U | – | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslik doos ühe kilogrammi täissööda kohta:endo-1,3(4)-beeta-glükanaas: 138 U;endo-1,4-beeta-ksülanaas: 200 U.3.Kasutamiseks mitte-tärklise päritolu polüsahhariididerikkas (peamiselt arabiinoksülaanid ja beeta-glükaanid) segajõusöödas, nt teraviljasegus (oder, nisu, rukis, tritikale). | Tähtajatu | --------------------------------------------------